b'\n_START_ARTICLE_\nAlessandro Allori\n_START_PARAGRAPH_\nAllessandro Allori (31. maj 1535 \xe2\x80\x93 22. september 1607)var en italiensk maler af den florentinske skole og far til Cristofano Allori._NEWLINE_Allori opdroges og uddannedes af Agnolo Bronzino, hvis kunst ogs\xc3\xa5 fik kendelig indflydelse p\xc3\xa5 ham s\xc3\xa5ledes i fremstillingen af n\xc3\xb8gne legemer. I Firenze kom han i medic\xc3\xa6ernes gunst, fik talrige bestillinger, malede fresker og alterbilleder til flere af byens kirker og udf\xc3\xb8rte kartoner til det derv\xc3\xa6rende t\xc3\xa6ppev\xc3\xa6veri. Allori var en mester i den anatomiske tegning og har selv forfattet en maleranatomi (1590). Af hans portr\xc3\xa6tter er is\xc3\xa6r Bianca Capello\xe2\x80\x99s (Freske, Uffizi, Firenze) bekendt.'